Arquebus Jawa

Arquebus Jawa atau bedil Jawa merujuk senjata api yang panjang dari kepulauan Nusantara, yang asalnya dapat dikesan kembali ke awal abad ke-16. Senjata ini digunakan oleh tentera tempatan, walaupun dalam jumlah yang rendah berbanding dengan jumlah askar keseluruhan, sebelum kedatangan penjelajah Iberia (Portugis dan Sepanyol) pada abad ke-16. Dalam rekod sejarah, senjata ini boleh diklasifikasikan sebagai arquebus (senapang sundut) atau musket (senapang kopak).
Istilah "arquebus Jawa" (arquebus adalah sinonim senapang sundut) adalah terjemahan perkataan Cina 爪哇銃 (Zua Wa Chong) atau 瓜哇銃 (Gua Wa Chong). Dalam bahasa tempatan, senjata itu dikenali dengan pelbagai nama, bedil atau bedhil ialah yang lebih biasa digunakan. Walau bagaimanapun, istilah ini mempunyai makna yang luas — boleh merujuk kepada pelbagai jenis senjata api dan senjata ubat bedil, dari pistol kecil hingga meriam besar pengepungan. Istilah bedil berasal dari kata wedil (atau wediyal) dan wediluppu (atau wediyuppu) dari bahasa Tamil. Dalam bentuk aslinya, kata-kata ini masing-masing merujuk kepada letupan ubat bedil dan niter (kalium nitrat). Tetapi setelah diserap menjadi bedil dalam bahasa Melayu, dan dalam beberapa budaya lain di Nusantara, perbendaharaan kata Tamil itu digunakan untuk merujuk kepada semua jenis senjata yang menggunakan ubat bedil. Dalam istilah bahasa Jawa dan Bali istilah bedil dan bedhil diketahui, dalam istilah Sunda adalah bedil, di bahasa Batak sebagai bodil, di bahasa Makassar, badili, di bahasa Bugis, balili, di bahasa Dayak, badil, dalam bahasa Tagalog, baril, dalam bahasa Bisaya, bádil, dalam rumpun bahasa Bikol, badil, dan orang Melayu memanggilnya sebagai badel atau bedil.
Pengetahuan untuk membuat senjata berasaskan senjata api di Nusantara diketahui selepas serangan Mongol ke Jawa (1293 M). Meriam galah (bedil tombak) dicatat digunakan oleh Jawa pada tahun 1413. Tetapi ilmu tentang membuat senjata api sebenar datang kemudian, selepas pertengahan abad ke-15. Ia dibawa oleh negara Islam di Asia Barat, kemungkinan besar oleh orang Arab. Tahun pengenalan yang tepat tidak diketahui, tetapi ia dapat disimpulkan dengan selamat tidak lebih awal daripada tahun 1460.
Kerajaan Majapahit mempelopori penggunaan senjata berasaskan ubat bedil di nusantara. Catatan tentang penggunaan senjata api dalam pertempuran melawan tentera Giri pada sekitar tahun 1500–1506:
Arquebus ini mempunyai persamaan dengan arquebus Vietnam pada abad ke-17. Senjata ini sangat panjang, boleh mencapai 2.2 m panjang. Catatan Tome Pires tahun 1513 menyebut pasukan tentara Gusti Pati (Patih Udara), wakil raja Batara Vojyaya (mungkin Brawijaya atau Ranawijaya), berjumlah 200,000 orang, 2,000 diantaranya adalah tentera berkuda dan 4,000 adalah musketir. Duarte Barbosa sekitar tahun 1514 mengatakan bahawa orang Jawa sangat pandai membuat artileri dan merupakan penembak artileri yang baik. Mereka membuat banyak meriam 1 pon (cetbang atau rentaka), senapang lantak panjang, spingarde (arquebus), schioppi (meriam tangan), api Yunani, gun (bedil besar atau meriam), dan senjata api atau mercun lainnya. Setiap tempat disana dianggap sangat baik dalam pembinaan artileri, dan juga dalam ilmu penggunaanya.
Orang Cina memuji senjata api negara Selatan:
Dinasti Ming China mencatatkan eksport produk Jawa yang diimport ke China. Ini termasuk lada, kemenyan cendana, gading, kuda, meriam besi, budak hitam, balahu chuan (叭喇唬船 — perahu), zhaowa chong (爪哇銃 — bedil Jawa), dan belerang. Bedil Jawa lebih disukai oleh tentera Ming kerana fleksibiliti dan ketepatannya yang tinggi — dikatakan senjata itu boleh digunakan untuk menembak burung. Guangdong Tongzhi (广东通志) yang disusun seawal 1535 mencatatkan bahawa askar berbaju zirah Jawa dan bedil Jawa adalah yang terbaik di kalangan orang timur. Orang Jawa menggunakannya dengan sangat mahir dan boleh menembak burung pipit dengan tepat. Orang Cina juga menggunakannya. Ia boleh mematahkan jari, tapak tangan dan lengan jika tidak digunakan dengan berhati-hati.
Portugis menemui pelbagai senjata ubat bedil selepas penaklukan Melaka pada tahun 1511. Adalah diketahui bahawa orang Melayu mendapat senjata dari Jawa. Walaupun memiliki banyak artileri dan senjata api, senjata kesultanan Melaka kebanyakannya dan terutamanya dibeli dari orang Jawa dan Gujarat, di mana orang Jawa dan Gujarat adalah juru senjata tersebut. Pada awal abad ke-16, sebelum kedatangan Portugis, orang Melayu merupakan bangsa yang kekurangan bedil. Sejarah Melayu menyebutkan bahawa pada tahun 1509 mereka tidak memahami "mengapa peluru membunuh", yang menunjukkan mereka tidak biasa menggunakan senjata api dalam pertempuran, jika tidak dalam upacara. Buku Lendas da India oleh Gaspar Correia dan Asia Portuguesa oleh Manuel de Faria y Sousa mengesahkan cerita Sejarah Melayu. Kedua-duanya mencatat kisah serupa, walaupun tidak sehebat yang digambarkan dalam Sejarah Melayu.
Wan Mohd Dasuki Wan Hasbullah menjelaskan beberapa fakta tentang keadaan senjata serbuk mesiu di Melaka dan negeri-negeri Melayu yang lain sebelum kedatangan Portugis:
Dalam The Commentaries of the Great Afonso Dalboquerque "senapang matchlock besar" sering disebut di buku itu. Semasa serangan pertama ke Melaka, orang-orang Portugis yang menghampiri ditembak oleh orang-orang muslim di Melaka:
Mereka juga digunakan ketika orang Portugis mundur dalam serangan pertama:
Joao de Barros menerangkan suatu kejadian saat penaklukan di buku Da Asia:
Senapang-senapang matchlock yang menembak menembus melalui kedua sisi kapal mereka, memiliki laras yang sangat panjang dan kaliber 18 mm.
Ahli sejarah Fernão Lopes de Castanheda menyebutkan senapang matchlock (espingardão — espingarda / arquebus besar), dia mengatakan bahawa mereka menembak mimis (peluru bundar), beberapa terbuat dari batu, dan sebagian dari besi yang ditutupi timah. Putra Afonso de Albuquerque menyebutkan persenjataan Malaka: Ada senapang matchlock besar, sumpitan beracun, busur, panah, baju berlapis besi (laudeis de laminas), tombak Jawa, dan jenis senjata lainnya. Selepas Melaka ditaklukan Portugis, mereka menangkap 3,000 daripada 5,000 senapang yang telah diberikan oleh Jawa.
Afonso de Albuquerque membandingkan pengasas senjata api dan meriam Melaka sebagai berada pada tahap yang sama dengan Jerman. Bagaimanapun, beliau tidak menyatakan siapakah etnik pengasas senjata api di Melaka itu. Duarte Barbosa menyatakan bahawa pembuat arquebus Melaka adalah orang Jawa. Orang Jawa juga membuat meriam mereka sendiri di Melaka. Anthony Reid berhujah bahawa orang Jawa mengendalikan banyak kerja produktif di Melaka sebelum 1511 dan pada abad ke-17 di Pattani.
Đại Việt disebut oleh dinasti Ming China telah menghasilkan senapang matchlock yang sangat maju pada abad ke-16–17, melebihi senjata api Uthmaniyah, Jepun, dan Eropah. Pemerhati Eropah dari perang Lê–Mạc dan perang Trịnh–Nguyễn juga menyatakan kebolehan untuk membuat matchlock oleh orang Vietnam. Senapang matchlock Vietnam dikatakan dapat menembusi beberapa lapisan baju besi, membunuh dua hingga lima orang dalam satu tembakan, tetapi juga menembak dengan senyap untuk senjata sekalibernya. Orang China memanggil senjata ini sebagai Jiao Chong (交銃, bermaksud arquebus Jiaozhi), dan mencatat kesamaannya dengan Zhua Wa Chong / arquebus Jawa.